

**РЕПУБЛИКА СЕВЕРНА МАКЕДОНИЈА**

**ЈУ МЕЃУОПШТИНСКИ ЦЕНТАР ЗА СОЦИЈАЛНА РАБОТА - ТЕТОВО**

Врз основа на член 212 став 3 од Законот за социјалната заштита (Службен Весник на РСМ бр.104/19, бр.146/19, бр.275/19, бр.302/20, бр.311/20) а во врска со член 20-г и член 20-д став 3 и 4 од Закон за вработените во јавниот сектор (Службен Весник на РСМ бр. 27/14, бр.199/14, бр.27/16, бр.35/18, бр.198/18, бр.143/19) и Правилникот за задолжителните елементи на јавниот оглас за пополнување на работно место во јавниот сектор преку вработување и пријавата за вработување, како и формата, содржината и начинот на водење на регистарот на лица кои дале лажни податоци при вработување во јавен сектор (Службен Весник на Република Македонија бр.34/15) Директорот на ЈУ Меѓуопштински центар за социјална работа Тетово објавува

**ЈАВЕН ОГЛАС БРОЈ 2/2021**

За вработување на неопределено време на еден (1) давател на јавни услуги од категорија А Самостоен стручен службеник од четврто ниво во ЈУ Меѓуопштински центар за социјална работа Тетово за следното работно место:

**1. СОЗ0303А04023** **Водител на случај во ЦСР – Правник** - Самостоен стручен службеник од четврто ниво, еден (1) извршител во **Оддел за брак и семејство, семејно насилство, посвојување, старателство , трговија со луѓе, заштита на деца во ризик до 18 години и советувалиште за истите**, **Служба за услуги од социјална заштита**.

**Општи услови**

* Да е државјанин на Република Северна Македонија,
* Да е полнолетен,
* Да има општа здравствена способност за работното место,
* Со правосилна судска пресуда да не му е изречена казна забрана за вршење професија, дејност или должност.

**Посебни услови**

* За ниво А4 стекнати 240 кредити според ЕКТС или завршен VII/1 степен (Правен факултет) со најмалку две години работно искуство.
* Активно познавање на компјутерски програми за канцелариско работење.

**Општи работни компетенции на средно ниво:**

* Учење и развој,
* Комуникација,
* Остварување резултати,
* Работење со други/тимска работа,
* Ориентираност кон странките/засегнати страни и
* Финансиско управување.

**Распоред на работно време:**

* Работни денови: Понеделник – Петок
* Работни часови: неделно 40 часа
* Работно време: флексибилно со почеток од 07:30 до 08:30 и завршеток од 15:30 до 16:30 часот

Паричен нето износ на плата : 28,868,00 денари

**НАПОМЕНА:** Предвидени вработувања согласно годишниот план на институцијата за 2021 год. се : Албанец(ка) 1.

Рокот за доставување на пријавите со потребните документи изнесува 3 ( три ) работни дена од денот на објавувањето на огласот ( сметајќи го денот на објавување на огласот). Условите наведени во огласот, кандидатите треба да ги исполнуваат во моментот на пријавувањето.

Пријавата за огласот може да се симне од интернет страната на ЈУ Меѓуопштински центар за социјална работа - Тетово- <http://jumcsrtetovo.mk/>, или да се подигне во просториите на ЈУ Меѓуопштински центар за социјална работа Тетово.

Кандидатите се должни пријавата да ја пополнат во целост, прецизно и со точни податоци.

Постапката по јавниот оглас се содржи од две фази: административна селекција, која се состои од проверка на внесените податоци во пријавата и приложените докази во пријавата и интервју.За кандидатите за кои при административната селекција ќе се утврди дека не ги исполнуваат условите утврдени во јавниот оглас, постапката за селекција завршува. За останатите кандидати во рок од пет дена по завршување на административната селекција комисијата спроведува интервју.

По завршената административна селекција и интервјуто, комисијата составува ранг листа која во рок од пет дена  му ја доставува на директорот  и му го предлага прворангираниот кандидат на директорот. При составувањето на ранг листата комисијата за селекција ги применува одредбите од Законот за вработени во јавен сектор за вработувањата на кандидати со припадност на заедницата согласно годишниот план на институцијата.

Директорот донесува одлука за вршење избор или неизбор на кандидат, во рок од осум дена по приемот на ранг-листата од комисијата за селекција, која се објавува на огласната табла на установата и на интернет страницата на установата. Одлуката за избор или неизбор на кандидати се доставува до кандидатите кои ја поминале административната селекција.

Право на учество имаат сите граѓани на Република Северна Македонија кои ги исполнуваат условите за конкурирање. Кандидатите со пријавата треба да ги достават доказите за исполнување на условите, во оригинална форма или копија заверена на нотар.

Кандидатите заедно со пријавата треба да ги достават потребните документи за исполнување на општите и посебните услови:

-Уверение за државјанство;

-Уверение за општа здравствена способност за работното место;

-Потврда/Уверение дека со правосилна судска пресуда да не му е изречена казна забрана за вршење професија, дејност или должност;

-Доказ за соодветното работно искуство;

-Доказ Диплома/Уверение  за завршено образование;

-Доказ за познавање на компјутерски програми за канцелариско работење за работните места од категорија А стручни.

**Напомена:** Согласно Годишниот план за вработување на институцијата за 2021 година вработувањата се предвидени за: еден (1 ) албанец(ка).

Пријавата со потребната документација кандидатите треба да ја достават до архивата на ЈУ Меѓуопштински центар за социјална работа - Тетово или по пошта на следната адреса: Ул.121 бр.2 Тетово (со назнака за ,,јавен оглас брoj 2/2021 ,,) Оддел за административни работи и управување со човечки ресурси Комисија за селекција на кандидати за давател на јавна услуга.

Контакт телефон : **044/331-575**

Ненавремените пријави и документација нема да се разгледуваат.

По истекот на рокот за пријавување огласот ќе биде отстранет од интернет страната на ЈУ Меѓуопштински центар за социјална работа - Тетово.

ЈУ Меѓуопштински центар

за социјална работа

Тетово

Директор

Дарко Обадиќ